Villa Maria

**Villa Maria** je hrvatska telenovela koja se prikazivala od 2004. do 2005.

## Sinopsis
Ovo je priča o tri obitelji koje su povezane zajedno , ali još više razdvojene novcem , ljubavi, strasti i izdajom. Jedan od glavnih likova je Tomo Jurak, bogati 50-godišnjak, vlasnik restorana i hotela kao što je hotel "Grand" u Zagrebu i "Villa Maria" koji se nalazi u Opatiji. Kako bi obitelji pružio savršenu egzistenciju, potpuno je predan poslu, a obitelj mu zamjera da premalo vremena provodi sa njima. Kći Dora ima 20 godina i odlična je studentica medicine. Tomo je obožava i ne prihvaća činjenicu da je već odavno ušla u godine da ima dečka i svoju intimu. Na početku razmažena tatina kćer, razvit će se u zrelu djevojku koja će pokušati sačuvati obitelj na okupu, nakon što se saznaje prava istina o Tomovoj ljubavnici, Vesni, ženi Tomova suparnika, Maksa Lovreka.

Dora se također zaljubljuje u Luku Pongraca, djelatnika Tomove tvrtke, ujedno i njegova desna ruka u poslu. Ivan, Dorin brat, je ljubomoran na Luku i njegov odnos s Tomom, koji nalikuje odnosu sin-otac koji Ivan želi. Uz to, Lukina majka Dunja ne odobrava vezu između Dore i Luke, a ujedno čuva i tajnu o Lukinom podrijetlu.

### Zanimljivosti o seriji
* Ovo je prva hrvatska telenovela, koja je s emitiranjem krenula u listopadu 2004. na HRT 1 u 18:40 h. Svoju "svjetsku premijeru" je igrom slucajeva dozivjela u Srbiji, gdje je emitiranje na RTV Pink krenulo pola sata ranije.
* Zbog ogromnog uspjeha u susjednoj Srbiji je u zadnjih deset nastavka gostovao beogradski glumac Vojin Ćetković. Također je pjevačica Tijana Dapčević spomenula "Villa Mariju" u njezinoj pjesmi "Sve je isto, samo njega nema". *"Čujem u Beogradu, da se gleda Villa Maria..."*.
* Glumica Mia Begović, koja je tumačila Helenu Jurak, dobila je otkaz nekoliko tjedana prije završetka snimanja telenovele. Razlozi otkaza nikad nisu bili poznati javnosti, a Helena se u seriji pojavljivala sve do kraja, osim u posljednjim scenama serije.
* Pjevač Petar Grašo pojavio se u gostujućoj ulozi, gdje je tumačio samog sebe, ujedno i Dorinog novog udvarača. Njegova kolegica, također pjevačica, Jelena Rozga je pak tumačila fiktivni lik Mirne Polić, Majdine prijateljice.
* Fiktivni lik, Marko Prilika, zaživio je u još jednoj seriji, kriminalističkoj hrvatsko-slovenskoj seriji "Balkan Inc.", no ulogu Marka Prilike u toj seriji je tumačio glumac Aleksandar Cvijetković.
* Specijalne uloge u seriji su dobili meksički glumci Omar Germenos i Gloria Peralta, koji su u stvarnom životu u braku.

## Uloge

* Jelena Veljača kao Dora Jurak
* Damir Markovina kao Luka Pongrac
* Ksenija Pajić kao Ana Jurak
* Žarko Radić kao Tomislav "Tomica" Jurak
* Ante Čedo Martinić kao Max Lovrek
* Barbara Vicković kao Vesna Lovrek
* Lukrecija Brešković kao Magda
* Mislav Čavajda kao Ivan Jurak
* Mia Begović kao Helena Jurak
* Nives Ivanković kao Nataša Jug
* Nada Gačešić-Livaković kao Dunja Pongrac
* Maja Petrin kao Zora Rački
* Slaven Knezović kao Alojzije "Miško" Mišetić
* Frano Lasić kao Andrija Posavec
* Boris Miholjević kao odvjetnik Momčinović
* Vida Jerman kao Mitzy Jurak
* Sven Madžarević kao Sven Lovrek
* Petar Grašo kao Petar Grašo
* Slavko Juraga kao inspektor Marko Prilika
* Miljenka Androić kao Maca
* Marko Torjanac kao odvjetnik
* Davor Garić kao Martin Butorac
* Đorđe Kukuljica kao Hrvoje Sikirica
* Jelena Perčin kao Majda Polovanec
* Jelena Rozga kao Mirna Polić
* Boris Bakal kao odvjetnik Jurković
* Csilla Barath-Bastaić kao Marina
* Krunoslav Belko kao sudac Orlović
* Mladen Cernjak kao doktor Župić
* Ankica Dobrić kao Silvija Polovanec
* Petra Dugandžić kao Gordana Popović
* Boris Festini kao Natašin otac
* Omar Germenos kao Ricardo
* Gloria Peralta kao Juanita
* Pero Juričić kao gradonačelnik Sinković
* Dejan Marcikić kao Marinin prijatelj
* Luka Peroš kao Juraga
* Mario Valentić kao Igor
* Ivan Pavletić kao doktor
* Kristijan Potočki kao Žarko
* Alen Šalinović kao Žuvela
* Igor Serdar kao gospodin Jug
* Tomislav Štriga kao upravitelj Poljak
* Ivana Vasilj kao Željana

## Vanjske veze
* 
* Službena stranica produkcije